OpenLLM-France/wikimedia huggingface dataset:
# StarCraft II: Wings of Liberty

StarCraft II: Wings of Liberty és un videojoc d'estratègia en temps real desenvolupat per part Blizzard Entertainment per a PC Windows i Macintosh llançat mundialment el 27 de juliol de 2010. És la seqüela de StarCraft (1998).
Fou anunciat el 19 de maig de 2007 en la convenció Blizzard Worldwide Invitational celebrada a Seül (Corea del Sud). Poc després s'inaugurà la pàgina oficial de StarCraft II amb gran quantitat d'informació: articles, imatges i vídeos. Porta en desenvolupament des de l'estiu del 2003, després del llançament de Warcraft III: The Frozen Throne.
Continuarà la història quatre anys després dels esdeveniments ocorreguts a StarCraft: Brood War, (la història seria simultània al cancel·lat StarCraft: Ghost). No s'ha anunciat una nova raça híbrida entre Protoss i Zerg com s'esperava, sinó que es redissenyaran i perfeccionaran les tres races ja existents que comptaran amb noves unitats. Els Xel'Naga seran part fonamental del nou guió de campanya individual en què es planteja innovar-hi més que altres vegades.
En l'aspecte tecnològic, l'ús del motor gràfic Havok en 3D afegeix una física més realista entre altres millores amb respecte al seu successor. Utilitzarà la tecnologia Pixel Shader 5.0 i serà compatible amb els controladors DirectX 9.0 i 10.0. A més, s'ha posat molt d'èmfasi en el desenvolupament de l'aspecte multijugador amb noves tecnologies tant en el joc com en el servidor d'internet Battle.nét de Blizzard amb el motiu de fer ressaltar el joc davant d'altres del seu gènere.
A finals de juny del 2007 s'anuncià que els assistents a la festa anual BlizzCon (Blizzard Convention) seran els primers a poder provar el joc en les seves mans gràcies a la primera beta (privada). S'ha anunciat també una possible versió de demostració per al públic en general que serà llençada en principi el maig del 2009.

## Recursos
### Minerals

A StarCraft el recurs principal és el mineral, que permet crear estructures i unitats, la base d'una bona estratègia radica en l'òptima extracció de mineral. En moltes captures de pantalla s'observaren jaciments de minerals de color groc (davant dels clàssics blau cel). Segons Blizzard, quan aquests jaciments són explotats el jugador obté més recursos que amb els minerals comuns (com pot llegir-se en els fòrums oficials de Blizzard [en anglès] sobre StarCraft II).

### Gas vespí

Pel que sembla el gas vespí es mantindrà igual, com es pot apreciar en alguns vídeos. Blizzard va anunciar que serà possible restablir les reserves d'aquest gas fent ús de temps i mineral.

## Vegeu també

* Blizzard Entertainment
* StarCraft

## Referències

* ↑ «StarCraft II: Wings of Liberty in stores starting July 27, 2010». Blizzard Entertainment, 03-05-2010. [Consulta: 16 maig 2010].
* ↑ "Starcraft II launches el 27 de juliol". GameSpot. Retrieved July 11, 2010.
* ↑ «On Kotaku». Kotaku.com, 03-05-2010. [Consulta: 26 juliol 2010].
* ↑ «StarCraft II unveiled». IGN Games, 19-05-2007. Arxivat de l'original el 2009-01-06. [Consulta: 6 gener 2009].

## Enllaços externs

* Lloc web oficial de StarCraft 2 en Europa (anglès) (francès) (alemany) (castellà)
# Argiope aurantia

Argiope aurantia és una espècie d'aranya araneomorf pertanyent a la família dels aranèids.

## Distribució

Es distribueix des del sud del Canadà a través dels 48 estats dels Estats Units, Mèxic i Amèrica Central fins a Costa Rica.

## Hàbitat

Viu en nombrosos hàbitats, en zones de sol entre flors, arbustos i plantes altes, on fabrica la teranyina; alguns d'aquests són praderes, boscos, matollars, pantans, jardins…

## Cicle vital

Els mascles són madurs entre juliol i agost i les femelles entre agost i octubre. Les femelles ponen els ous dins de sacs sedosos, gràcies als quals les joves aranyes passen l'hivern i emergeixen a la primaera següent. Ara bé, els ous poden ser atacats per parasitoides tals com Pseudogaurax signatus.

## Biologia

S'alimenten de preses que han caigut a la seva teranyina, generalment insectes. Arriben a capturar preses que doblen la grandària de la mateixa aranya. Tenen una visió pobre; d'aquesta manera capten informació del seu entorn principalment gràcies a vibracions i corrents d'aire. De fet el mascle, de grandària molt menor que la femella, es comunica amb aquesta fent vibrar la teranyina d'aquesta.

## Referències

* 1 2 3 4 «Argiope aurantia, Yellow Garden Spider» (en anglès). Encyclopedia of Life. [Consulta: 27 agost 2014].
# La Feixa (Serradell)

La Feixa és un indret de camps de conreu, actualment parcialment abandonats, del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Estan situats a llevant de Serradell, a prop del poble i al sud-est del cementiri del poble. És a la dreta de la llau de la Font, al sud de la partida d'Hortals, al nord de Salers, a llevant de Terrancolom i a ponent de la Borda.

## Enllaços externs

* Institut Cartogràfic de Catalunya; cal fer dos passos d'aproximació
# Velocitas 1897

El Velocitas 1897 és un club de futbol de Groningen, Països Baixos. Fundat el 1897, va guanyar la Copa KNVB l'any 1933–34. El Velo, com es diu el club informalment, va establir-se com a club de futbol professional des del 1955 fins al 1960.

## Història
### Segle XIX: Fundació

El Velocitas va ser fundat l'1 d'abril de 1897.

### Segle XX: Ascensos i caigudes

Els anys 1904 i 1905, el Velocitas va guanyar campionats regionals a la Derde Klasse. El 1905, va ascendir a la Tweede Klasse i el 1916 a l'Eerste Klasse.

#### 1920-1950: els anys daurats

Des de 1926 fins a 1935, amb l'excepció de 1931–32, el Velocitas va guanyar els campionats regionals de l'Eerste Klasse cada temporada. El 1934, el club va guanyar la Copa KNVB després de vèncer el Feyenoord per 3–2 després de la pròrroga.
El 1952, després d'una llarga i impressionant carrera a l'Eerste Klasse, el Velocitas fou relegat a la Tweede Klasse. El 1954 i el 1955, va guanyar els campionats de la Tweede Klasse. El 1955 va ascendir a l'Eerste Klasse, just quan es va convertir en professional. En acabar 12è, la temporada següent va continuar a la segona categoria professional Tweede Divisie.

#### Dècada de 1960-1990: de nou aficionats; Futbol femení

El 1960, el Velocitas va descendir a l'Eerste Klasse que va tornar al futbol amateur des del 1956. Va guanyar de seguida dos campionats de seccions però no tornaria a jugar a futbol professional. El 1974–75, va jugar un any a la Hoofdklasse.
L'any 1982 es va crear un equip femení que de seguida va guanyar campionats a la Derde Klasse i a la Tweede Klasse. Aquest equip finalment va arribar a la Hoofdklasse i l'Eredivisie nacionals. El 1994, es va afegir un equip de dissabte masculí, jugant la seva primera temporada en una derde klasse regional.

### Segle XXI: el pas al futbol de dissabte

El 2001 l'equip femení i la majoria dels seus jugadors van ser venuts a l'Oranje Nassau Groningen. L'any 2017 l'equip dominical es va suspendre.
El 2018 i el 2019, la primera plantilla del dissabte va guanyar campionats de secció a la Vijfde Klasse i la Vierde Klasse, respectivament. El 2022, el primer equip masculí de dissabte va guanyar un campionat de Derde Klasse i va ascendir a la Tweede Klasse. El 2023, va guanyar un campionat de Tweede Klasse i va ascendir a l'Eerste Klasse.

## Referències

* ↑ Schulz. Alles über Fußball (en alemany). Chronik-Verlag, 2008, p. 250. ISBN 9783577164139.
* ↑ «Velocitas wint den KNVB-beker; Feyenoord met 3—2 verslagen». , 24-06-1934, p. 8.
* ↑ «Velocitas winnaar; Om den Nederlandschen Voetbal Beker». , 26-06-1934, p. 6.
* ↑ Heij, Andor «Velocitas na kampioenschap eersteklasser». , 27-05-2023.
# Puntius ater

Puntius ater és una espècie de peix cipriniforme de la família dels ciprínids.

## Morfologia

Els mascles poden assolir els 5,8 cm de longitud total.

## Distribució geogràfica

Es troba a l'Índia.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Linthoigambi, I. & W. Vishwanath, 2007. Two new fish species of the genus Puntius Hamilton (Cyprinidae) from Manipur, India, with notes on P. ticto (Hamilton) and P. stoliczkanus (Day). Zootaxa 1450: 45–56.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Casa de Posta Reial

La Casa de Posta Reial és una obra de la Jonquera (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres,situat al centre del poble, de planta baixa i dos pisos. És un edifici amb paredat de pedres irregulars, amb obertures carreuades. La porta d'entrada a la casa té la llinda amb la data 1733 i la inscripció POSTA REIAL. La façana posterior té un cos sortit amb una porta d'accés en un primer pis amb la llinda a on es repeteix la inscripció POSTA REIAL.

## Referències

* ↑ «Casa de Posta Reial». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 octubre 2017].
# Attalens

Attalens és un municipi suís del cantó de Friburg, situat al districte de la Veveyse.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Vicente del Olmo Sánchez

Vicente del Olmo Sánchez (Madrid, 1925-Barcelona, 1990) Fou karateka, àrbitre i dirigent esportiu.
Fou mestre estatal de karate, jutge de kumite i professor diplomat de taijutsu per la Federació Francesa. Impartí classes d'arts marcials al Gimnàs Guinardó, establiment que regentà els anys setanta a Barcelona. Fundà l'Organització Catalana de Karate. Va ser director del Comitè de karate de la Federació Catalana de Judo el 1971 i entre el 1980 i el 1981 ocupà el càrrec de vicepresident de la Federació Catalana de Karate. Malgrat que mai no va ser elegit president, va presidir provisionalment la Federació Catalana de Karate dues vegades. La primera des de principis de setembre fins a finals de desembre de 1982, quan va ser presidir el Consell Directiu provisional en una etapa en què no hi havia president, i la segona el 1987, quan va presidir una junta gestora que va ocupar durant uns mesos el buit existent fins que Josep Bosch no va ser elegit president. En homenatge a la seva persona, des del 1991 la Copa Catalana ha dut el nom de Memorial Vicente del Olmo. Rebé la medalla de Forjadors de la història de Catalunya

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Forjadors de la història esportiva de Catalunya. Barcelona: Generalitat de Catalunya, 1987.
# Puntius brevis

Puntius brevis és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba al riu Mekong, Malàisia i Java.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Laos. Lao Community Fisheries and Dolphin Protection Project. Ministry of Agriculture and Forestry, Laos PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mayo (Florida)

Mayo és un poble del Lafayette de l'estat estatunidenc de Florida. Segons el cens del 2000 la població era de 988 habitants. L'Oficina del Cens va estimar que la població l'any 2008 era de 1028 habitants. És la seu del comtat de Lafayette.

## Referències

* ↑ «American FactFinder». Oficina del Cens dels Estats Units. Arxivat de l'original el 2012-02-26. [Consulta: 31 gener 2008].
* ↑ «Population Estimates» (CSV). 2008 Population Estimates. Oficina del Cens dels Estats Units, 01-07-2009. [Consulta: 24 juliol 2009].
* ↑ «Find a County». National Association of Counties. Arxivat de l'original el 2008-06-26. [Consulta: 31 gener 2008].
Viccionari
# Ilias Tsirimokos

Ilias Tsirimokos (en grec: Ηλίας Τσιριμώκος) (Làmia, 27 d'abril de 1907 – Atenes, 13 de juliol de 1968) fou un polític grec que exercí de Primer Ministre de Grècia durant un breu període entre el 20 d'agost i el 17 de setembre de 1965.
Nascut l'any 1907 a la ciutat grega de Làmia, el seu pare Ioannis Tsirimokos també havia participat en política. Des de molt jove es va involucrar en política i va ser elegit per primera vegada al parlament el 1936 pel Partit Liberal. Durant l'ocupació del país per part de les potències de l'Eix durant la Segona Guerra Mundial, va cofundar un petit partit d'esquerra: la Unió de la Democràcia Popular (ELD). Va exercir com el seu secretari general, mentre que el distingit professor de Dret Alexandros Svolos ho feu com a president. L'any 1941, l'ELD es va unir al Front d'Alliberament Nacional (EAM) i Tsirimokos va guanyar un seient al seu comitè central. L'any 1944 va ser nomenat Secretari de Justícia al Comitè Polític d'Alliberament Nacional, govern emanat de l'EAM.
A les eleccions legislatives gregues de 1950, després de la Guerra civil grega, fou tornat a ser escollit al parlament, per la circumscripció d'Atenes, en nom del rebatejat Partit Socialista-Unió Democràtica Popular (SK-ELD). Va ser reelegit a les eleccions de 1958 per l'Esquerra Democràtica Unida, i de nou el 1961, el 1963 i el 1964 per la Unió de Centre. El 1963, va ser triat com a president del Parlament. Durant el període de l'Apostasia de 1965, va ser triat pel rei Constantí II per formar un govern. En no poder guanyar un vot de confiança, Stéfanos Stefanópulos el va succeir al capdavant de la prefectura de Govern mentre ell exercia altres càrrecs ministerials dins del govern. Va morir el 13 de juliol de 1968 a Atenes, als 61 anys.

## Referències

* ↑ «The Varkiza Agreement, 12 February 1945» (en anglès). FHW.gr. [Consulta: 30 juny 2014].
# Solana de les Coves

La Solana de les Coves, és una solana del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Rivert.
Està situada a ponent de Rivert, a la meitat del Serrat de les Coves, en el seu vessant sud-oest. Queda també a llevant de l'Obac del Conill. El barranc dels Escarruixos es forma en aquesta solana i en davalla pel costat sud-occidental.

## Enllaços externs

* Institut Cartogràfic de Catalunya; cal fer un pas d'aproximació
# Auriac (Cruesa)

Auriac' (en francès Auriat és una localitat i comuna de França, a la regió de la Nova Aquitània, departament de la Cruesa.
La seva població al cens de 1999 era de 113 habitants. Està integrada a la Communauté de communes de Bourganeuf-Royère-de-Vassivière.

## Demografia

Evolució demogràfica :
| 1968 | 1975 | 1982 | 1990 | 1999 |
| 241 | 216 | 180 | 144 | 113 |

## Administració

Llista d'alcaldes :
| Període | Identitat | Partit |
| 2001 | Franck Simon-Chautemps | |

## Referències

* ↑ Toponímia occitana Arxivat 2013-01-07 a Wayback Machine. a lemosin.net.
# La Ròca (Erau)

La Ròca (en francès Laroque) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Procés de Barcelona

El denominat Procés de Barcelona va ser un projecte geopolític proposat pel govern d'Espanya i impulsat per la Unió Europea el 1995 a la cimera euro-mediterrània celebrada a Barcelona.
S'hi proposaven diverses polítiques relacionades amb el desenvolupament econòmic entre els països de la conca mediterrània: la lluita antiterrorista, la promoció de la democràcia i els drets humans, la creació d'una àrea de lliure comerç, intercanvis culturals, etc.
El Tractat de Barcelona va ser elaborat pels 27 països assistents i Javier Solana, que va representar Espanya com a ministre de Relacions Exteriors durant el seu torn a la Presidència del Consell de la Unió Europea i a qui se li atribueix l'èxit diplomàtic.
D'acord amb la Declaració de Barcelona de 1995, l'objectiu de la iniciativa era «fer de la conca mediterrània un àmbit de diàleg, intercanvi i cooperació que garanteixi la pau, l'estabilitat i la prosperitat». La declaració estableix els tres objectius principals de l'associació:
* La definició d'un espai comú de pau i estabilitat a través de l'enfortiment del diàleg polític i de seguretat (Política i Seguretat).
* La construcció d'una zona de prosperitat compartida mitjançant una associació econòmica i financera i l'establiment gradual d'una zona de lliure comerç (Econòmic i Financer).
* L'acostament entre els pobles a través d'una associació social, cultural i humana destinada a promoure l'entesa entre cultures i intercanvis entre les societats civils (Social, Cultural i Humà).
La Unió Europea va manifestar que la intenció de l'associació era «enfortir les seves relacions amb els països de les regions del Magreb i Mashreq». Tant Ehud Barak com Yasser Arafat van tenir grans elogis per a la coordinació de Solana en el Procés de Barcelona. El Procés de Barcelona es va desenvolupar en successives reunions anuals després de la Conferència, en un conjunt d'objectius destinats a aconseguir una zona de lliure comerç amb l'Orient Mitjà l'any 2010.
L'any 2008, el Procés de Barcelona va ser succeït pel Procés de Barcelona: Unió per la Mediterrània.

## Vegeu també

* Institut Europeu de la Mediterrània

## Referències

* ↑ Barcelona Declaration, adopted at the Euro-Mediterranean Conference, 27–28 novembre 1995. Arxivat 31 October 2013$^{[Datemismatch]}$ a Wayback Machine.

## Bibliografia

* Arno Tausch (2005, Editor, with Peter Herrmann) Dar al Islam. The Mediterranean, the World System and the Wider Europe. Vol. 1: The Cultural Enlargement of the EU and Europe's Identity; Vol. 2: The Chain of Peripheries and the New Wider Europe. Hauppauge, New York: Nova Science Publishers. Abridged paperback editions, 2006, under the title: The West, Europe and the Muslim World (Vol. 1) and Towards a Wider Europe (Vol. 2)
# Cerro Largo

«Cerro Largo» té aquests significats:
* Cerro Largo (Brasil), municipi de l'estat de Rio Grande do Sul
* Cerro Largo Fútbol Club, club de futbol uruguaià de la ciutat de Melo, al departament de Cerro Largo
* Aeroport de Cerro Largo, aeroport a Melo, al nord-est de l'Uruguai, i serveix la mateixa ciutat
* Departament de Cerro Largo, departament al nord-est de l'Uruguai
# Mazaly Aguilar Pineda

Mazaly Aguilar Pineda (Conca, 1949) és una política espanyola del partit Vox. És vicepresidenta de Vox, responsable de relacions amb organitzacions privades i institucions públiques, i diputada electa d'aquesta formació al Parlament europeu.
Mazaly Aguilar és llicenciada en Ciències econòmiques per la Universitat Complutense de Madrid. Va treballar durant vint-i-cinc anys a diverses empreses (Bank of America, BBVA, Banesto, Trasmediterrànea, Airtel-Vodafone).
El 26 de maig de 2019 aconseguí un escó al Parlament europeu.
Docent al Centro Universitario Villanueva, és llicenciada en Ciències Econòmiques i postgrau en Comunicació Corporativa i Institucional per la Universitat Complutense de Madrid. Va cursar també estudis de Dret per la UNED i d'Enginyeria de Camins en la Politècnica de Madrid
Docent al Centro Universitario Villanueva, és llicenciada en Ciències Econòmiques i postgrau en Comunicació Corporativa i Institucional per la Universitat Complutense de Madrid. Va cursar també estudis de Dret per la UNED i d'Enginyeria de Camins en la Politècnica de Madrid. Parla francès i anglès [ref?]. La seva carrera professional l'ha desenvolupat en el camp de la banca, on va passar set anys en el grup Banesto i nou en el BBVA, i en el de les relacions externes en empreses com Trasmediterránea on va ser Cap de Relacions Institucionals, o Airtel-Vodafone, on va ser Cap del Gabinet del Conseller Delegat.
És la tercera vicepresidenta de la comissió d'Agricultura del Parlament Europeu.

## Notes i referències

* ↑ «VOX adelanta su asamblea para elegir al nuevo Comité Ejecutivo Nacional y a su presidente». Las Voces del Pueblo, 24-02-2016 [Consulta: 27 maig 2019].
* ↑ «Ficha de Mazaly Aguilar, voxespana.es». Arxivat de l'original el 2019-04-28. [Consulta: 9 novembre 2019].
# Illa de Cornwallis (Shetland del Sud)

* No s'ha de confondre amb l'illa canadenca de Cornwallis.
L'illa de Cornwallis, també documentada com a Illa Mikhailov és una petita illa de poc més d'una 1,6 quilòmetre de llargada que es troba 8 quilòmetres al nord-est de l'illa Elefant, a les illes Shetland del Sud. L'illa duu el nom des del 1821, poc després del descobriment de les illes Shetland del Sud. Porta el nom de l'almirall britànic Sir William Cornwallis.

## Referències

* ↑ Cornwallis Island im Australian Antarctic Data Centre (anglès)
* ↑ Cornwallis Island a United States Geological Survey
# Solana de la Foradada

La Solana de la Foradada, és una solana del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Rivert.
Està situada al sud-oest de Rivert, a l'esquerra del barranc dels Escarruixos i al vessant meridional del Serrat del Gargallar.

## Enllaços externs

* Institut Cartogràfic de Catalunya; cal fer un pas d'aproximació
# Lakeville

«Lakeville» té aquests significats:
* Lakeville (Connecticut)
* Lakeville (Indiana)
* Lakeville (Maine)
* Lakeville (Massachusetts)
* Lakeville (Minnesota)